Twee polisiebeamptes vas oor omkoopgeldArgieffoto Kapt. Paul Ramaloko, woordvoerder van die Valke, sê die twee konstabels van die Sunnyside-polisiekantoor het ‘n man se motor geskut omdat dit nie ‘n geldige lisensieskyfie gehad het nie, Die beamptes, onderskeidelik 31 en 21 jaar oud, het R800 van die motoris geëis om sy motor terug te kry. Die beamptes het die motor op die hoek van Kotze- en Leydsstraat parkeer terwyl hulle vir die motoris gewag het om hulle te betaal. Die man het die saak by die Valke aangemeld en die twee konstabels is in hegtenis geneem kort nadat hulle die omkoopgeld ontvang het. Die beamptes sal na verwagting Donderdag in die hof verskyn. – Sapa